Ο κος Χρήστος και η Κα Τατιάνα ήταν εξαιρετικοί οικοδεσπότες! Φιλόξενοι, ευχάριστοι αλλά και διακριτικοί στις κατάλληλες αναλογίες. Φυσικά δε θα μπορούσα να μην αναφέρω τα φρέσκα φρούτα από τον κήπο και τις σπιτικές μαρμελάδες που μας προσέφεραν με ευγένεια! Η επικοινωνία και η καθοδήγηση ήταν άριστη τόσο πριν όσο και κατά τη διάρκεια της διαμονής.
Έμεινα στο σπίτι για 3 βράδια με μια φίλη. Πρόκειται για ένα όμορφο και άνετο κάταλυμα μέσα σε ένα καταπράσινο κήπο σε ήρεμη τοποθεσία. Θα βρείτε την ηρεμία και την χαλάρωση που χρειάζεστε μετά από μια γεμάτη μέρα! Κατά την άφιξή σας ίσως θεωρήσετε την τοποθεσία λίγο απομακρυσμένη, αλλά σύντομα θα δείτε πως το σημείο είναι ιδανικό για πρόσβαση σε όλες τις τοποθεσίες ενδιαφέροντος.
Το σπίτι ήταν καθαρό και παρείχε όλες τις ανέσεις, με εξοπλισμένη κουζίνα, άνετα κρεβάτια και ευρύχωρο μπάνιο.
Συνολικά μπορώ να πω ότι η εμπειρία μας ήταν πολύ ευχάριστη και προτείνω ανεπιφύλακτα σε άλλους ταξιδιώτες να προτιμήσουν αυτό το κατάλυμα!
Κε Χρήστο και Κα Τατιάνα σας ευχαριστούμε πολύ!
Αγάπη-Σοφία και Μαρία